|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
| Συνοπτικά παρουσιάζουμε τις υπηρεσίες και πως αυτές παρέχονται:  **Εγγραφή στη Βιβλιοθήκη**: Για εγγραφή στη Βιβλιοθήκη μπορείτε να παρακολουθήσετε το ηλεκτρονικό εκπαιδευτικό σεμινάριο που παρέχεται εξ αποστάσεως. Ημέρες και ώρες διεξαγωγής των σεμιναρίων θα βρείτε στην ιστοσελίδα μας στις Ανακοινώσεις.  Αναζήτηση στο κατάλογο: Αναζητήστε τα  βιβλία που σας ενδιαφέρουν στον Ηλεκτρονικό κατάλογο που βρίσκετε στη ιστοσελίδα βιβλιοθήκης. Για πληροφορίες δείτε τον οδηγό αναζήτησης καταλόγου.  Αίτηση δανεισμού «β-ραντεβού»: Αφού βρείτε το/τα βιβλίο/α που θέλετε να δανειστείτε συμπληρώστε την [ΦΟΡΜΑ-ΔΑΝΕΙΣΜΟΥ-ΒΙΒΛΙΩΝ2020](https://lib.hmu.gr/wp-content/uploads/2020/09/ΦΟΡΜΑ-ΔΑΝΕΙΣΜΟΥ-ΒΙΒΛΙΩΝ2020-2.docx) και τη στέλνετε το «β-ραντεβού» στο e-mail της Βιβλιοθήκης σας ώστε να κλειστεί ραντεβού για την παραλαβή του.  **Αίτηση διαδανεισμού «β-ραντεβού» :** Όταν θέλετε να δανειστείτε βιβλία από άλλη βιβλιοθήκη στείλτε ένα e-mail «β-ραντεβού» στο [LibHer@hmu.gr](mailto:LibHer@hmu.gr) με τους τίτλους στη [ΦΟΡΜΑ ΔΙΑΔΑΝΕΙΣΜΟΥ ΒΙΒΛΙΩΝ](file:///S:\ILL\Φόρμα-διαδανεισμού-βιβλίων%20(6).doc). Εμείς σας ενημερώνουμε από ποια βιβλιοθήκη θα ζητηθούν, για το κόστος μεταφοράς και τα παραλαμβάνετε στο σπίτι σας.  Επιστροφή βιβλίων «β-ραντεβού»: Αν θέλετε να επιστρέψετε βιβλία ή σας έχει ζητηθεί η επιστροφή τους από τη Βιβλιοθήκη, στέλνετε email «β-ραντεβού» στο [LibHer@hmu.gr](mailto:LibHer@hmu.gr) και κλείνουμε ραντεβού για την παραλαβή τους. Κατά τη διάρκεια των περιοριστικών μέτρων δεν επιβάλλονται πρόστιμα καθυστέρησης επιστροφής βιβλίων.  **Ζωντανή σύνδεση με βιβλιοθηκονόμο «β-ραντεβού live» :** Η Βιβλιοθήκη έχει καθορίσει ημέρες και ώρες που μπορείτε να κάνετε σύνδεση με βιβλιοθηκονόμο ο οποίος θα λύσει τις απορίες σας σχετικά με αναζήτηση πληροφοριών, διαχείριση βιβλιογραφίας, σχεδιασμού έρευνας κλπ. Η σύνδεση γίνετε μέσω τηλεδιάσκεψης (googlemeet)  και έπειτα από καθορισμένο ηλεκτρονικό ραντεβού. Ημέρες και ώρες που μπορείτε να κλείσετε ραντεβού αναφέρονται στις Ανακοινώσεις.  Κατάθεση πτυχιακής/Μεταπτυχιακής εργασίας : Η κατάθεση των εργασιών σας γίνεται ηλεκτρονικά στέλνοντας email στο [**irepository@hmu.gr**](mailto:irepository@hmu.gr). Επισυνάπτεται το αρχείο της εργασίας σας και συμπληρωμένη τη [Βεβαίωση κατάθεσης πτυχιακής εργασίας](file:///X:\Apothesis-ETHESIS\Βεβαιωσεις\Bebaioseis%20new\Βεβαίωση%20κατάθεσης%20πτυχιακής%20εργασίας.doc)/ [Βεβαίωση κατάθεσης Μεταπτυχιακής εργασίας](file:///\\zeus\lib\hetzaki\Apothesis-ETHESIS\Βεβαιωσεις\Bebaioseis%20new\βεβαίωση%20κατάθεσης%20μεταπτυχιακής%20εργασίας.doc) που θα βρείτε στην ιστοσελίδα μας στο Ιδρυματικό Καταθετήριο. Στη συνέχεια η υπάλληλος της Βιβλιοθήκης ενημερώνει τη Γραμματεία και εσάς για τη περαίωση της διαδικασίας.  Για διαγραφή από τη Βιβλιοθήκη: Η διαδικασία ελέγχου της κάρτας σας και η διαγραφή σας από το σύστημα δανεισμού βιβλιοθήκης γίνεται πλέον ηλεκτρονικά με επικοινωνία του συστήματος της Γραμματείας και της Βιβλιοθήκης και δεν χρειάζεται καμία ενέργεια εκ΄ μέρους σας.  Ηλεκτρονική σύνδεση με περιοδικά και βάσεις δεδομένων: Η σύνδεση γίνεται μέσω της ιστοσελίδας της βιβλιοθήκης σε περιοδικά και βάσεις δεδομένων που παρέχουμε πρόσβαση ως Βιβλιοθήκη ή μέσω της Κοινοπραξίας Ελληνικών Ακαδημαϊκών Βιβλιοθηκών (Heal-Link). Για να κατεβάσετε το πλήρες κείμενο πχ. άρθρου, συνεδρίου, θα πρέπει να έχετε εγκαταστήσει στον Η/Υ σας τη σύνδεση VPN. Πληροφορίες θα βρείτε στην ιστοσελίδα μας στις Υπηρεσίες.  Επιστροφές βιβλίων Ευδόξου : Η Βιβλιοθήκη δέχεται επιστροφές βιβλίων και σας αποδεσμεύει από τα παρατύπως ληφθέντα βιβλία. Μπορείτε να τα στείλετε με ταχυδρομείο ή να τα επιστρέψετε στην Βιβλιοθήκη όταν τα μέτρα το επιτρέψουν.  Για οτιδήποτε άλλο παρακαλώ να ενημερώνεστε από την Ιστοσελίδα μας και να επικοινωνείτε με τη Βιβλιοθήκη μέσω **e-mail** [LibHer@hmu.gr](mailto:LibHer@hmu.gr) ή μέσω **τηλεφώνου** 2810-379827 /379332  Μένουμε ασφαλείς, βγαίνουμε νικητές! |
|  |
|  |
|  |

-–––



ΕΛΛΗΝΙΚΟ ΜΕΣΟΓΕΙΑΚΟ ΠΑΝΕΠΙΣΤΗΜΙΟ

**ΒΙΒΛΙΟΘΗΚΗ ΚΑΙ ΚΕΝΤΡΟ ΠΛΗΡΟΦΟΡΗΣΗΣ**

www.lib.hmu.gr



Εξ΄αποστάσεως υπηρεσίες της Βιβλιοθήκης & ΚΠ

Λόγω των περιοριστικών μέτρων για τον ιό COVID-19 οι Βιβλιοθήκες είναι σε αναστολή λειτουργίας.

Μπορείτε να επικοινωνήσετε στέλνοντας ηλεκτρονικό μήνυμα στο [LibHer@hmu.gr](mailto:LibHer@hmu.gr) ή στα email των Βιβλιοθηκών παραρτημάτων όπως αυτά αναφέρονται στην ιστοσελίδα της Βιβλιοθήκης

